बस की टक्कर से वृद्धा की मौत, चालक फरार
सिरोंज-बीना हाइवे पर हुअा हादसा
भास्कर संवाददाता|सिरोंज
सिरोंज-बीना हाईवेे पर तेज गति से आ रही यात्री बस ने हीरा गैस एजेंसी के सामने एक बुजुर्ग महिला को टक्कर मार दी। राजीव गांधी स्मृति चिकित्सालय में इलाज के दौरान महिला की मौत हो गई। इधर घबराया चालक बस को लेकर सीधे सिरोंज थाने पहुंच गया तथा बाहर बस छोड़कर भाग गया।
क्षेत्र के गांव ऐंचनवाड़ा निवासी 60 वर्षीय महिला पानबाई प|ी बाबूलाल प्रजापति रविवार सुबह तिरूपति ट्रैवल्स की बस से सिरोंज आई थी। सिरोंज-बीना हाइवे पर हीरा गैस एजेंसी के सामने वह बस से उतर कर सड़क पर पहुंची ही थी कि बीना की ओर से तेज गति से आ रही पाटीदार ट्रैवल्स की बस ने उसे टक्कर मार दी। महिला सड़क पर ही गिर गई। उसके साथ आया भतीजा मलखान तथा अन्य लोग उसे उठाने के लिए आगे बढ़े। टक्कर से महिला बेहोश हो गई थी। मौके पर आई डायल 100 से उसे राजीव गांधी स्मृति चिकित्सालय ले जाया गया। वहां डाक्टर ने उसेे मृत घोषित कर दिया। सिरोंज-बीना रोड पर इस इलाके की सड़क करीब 40 फीट चौड़ी है। प्रत्यक्षदर्शियों केे मुताबिक यात्री बस तेज गति का अंदाजा इसी से लगाया जा सकता है कि 40 फीट चौड़ी सड़क पर न तो बस चालक को संभलने का मौका मिला और न ही बुजुर्ग महिला को। टक्कर के बाद चालक बस को तेजी से भगाकर ले गया तथा थाने के सामने ले जाकर छोड़ दी। थाना प्रभारी केआर कुशवाह ने बताया कि चालक की तलाश की जा रही है।
निगेटिव न्यूज
पाटीदार ट्रैवल्स की वह बस जिसकी टक्कर से बुजुर्ग महिला की मौत हुई।
bho_Deva bho_Deva mag_Deva hin_Deva hin_Deva npi_Deva hin_Deva